Babelscape/SREDFM huggingface dataset:
Τερέζα Ράιτ

Η Τερέζα Ράιτ ("Teresa Wright", 27 Οκτωβρίου 1918 - 6 Μαρτίου 2005) ήταν Αμερικανίδα ηθοποιός, βραβευμένη με Όσκαρ Β' Γυναικείου Ρόλου για τη συμμετοχή της στην ταινία του 1942 "Κυρία Μίνιβερ (Mrs Miniver)", ενώ την ίδια χρονιά ήταν επίσης υποψήφια για Όσκαρ Α' Γυναικείου Ρόλου για την ερμηνεία της στην ταινία "Αποθέωση (The Pride of the Yankees)" στο πλευρό του Γκάρι Κούπερ. Είναι επίσης γνωστή για τις ερμηνείες της στις ταινίες του Γουίλιαμ Γουάιλερ "Οι μικρές αλεπούδες (The Little Foxes, 1941)" και "Τα καλύτερα χρόνια της ζωής μας (The Best Years of our Lives, 1946)", καθώς και στην ταινία του Άλφρεντ Χίτσκοκ "Το Χέρι που Σκοτώνει (Shadow of a Doubt, 1943)". Η Ράιτ έλαβε επίσης 3 υποψηφιότητες για Βραβείο Έμμυ για τη συμμετοχή της στην τηλεταινία "The Miracle Worker" το 1957 καθώς και στις σειρές "The Margaret Bourke-White Story" και "Dolphin Cove, 1989". Το ταλέντο της κατέκτησε τους μεγάλους σκηνοθέτες με τους οποίους συνεργάστηκε. Ο Γουίλιαμ Γουάιλερ την αποκάλεσε την πιο υποσχόμενη νέα ηθοποιό με την οποία συνεργάστηκε ποτέ , ενώ ο Άλφρεντ Χίτσκοκ θαύμαζε την προετοιμασία και τον επαγγελματισμό της .
Ντένις Γκέιμπορ

Ο Ντένις Γκέιμπορ ("Dénes Gábor", 5 Ιουνίου 1900 – 9 Φεβρουαρίου 1979) ήταν Ούγγρος ηλεκτρολόγος μηχανικός και φυσικός, γνωστός κυρίως για την επινόηση της ολογραφίας, για την οποία και βραβεύθηκε αργότερα με το Βραβείο Νόμπελ Φυσικής του 1971.
Σιωπηλός Μάρτυς

Η ταινία Σιωπηλός Μάρτυς (αγγλ. Rear Window) είναι ψυχολογικό θρίλερ παραγωγής 1954, σε σκηνοθεσία Άλφρεντ Χίτσκοκ. Πρωταγωνιστες της ταινίας είναι ο Τζέιμς Στιούαρτ, η Γκρέις Κέλι, η Θέλμα Ρίττερ, ο Ρέιμοντ Μπερ κι ο Γουέντελ Κόρεϊ. Το σενάριο της ταινίας, που έγραψε ο Τζον Μάικλ Χέιζ είναι βασισμένο σε διήγημα του 1942 του Κόρνελ Γούλριτς με τίτλο "It Had to Be Murder". 

Η ταινία, που έχει χαρακτηριστεί ως μια από τις καλύτερες του Χίτσκοκ από πολλούς κινηματογραφόφιλους, προτάθηκε για τέσσερα βραβεία Όσκαρ. Το 1997 το "Σιωπηλός Μάρτυς" έλαβε την 42η θέση ως μιά από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου, ενώ την ίδια χρονιά η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Γερμανική μυθολογία

Ο [[Θωρ]] ή [[Θωρ|Ντόναρ]], θεός της αστραπής, μία από τις μείζονες φιγούρες στη Γερμανική μυθολογία.

Η Γερμανική μυθολογία είναι ένας γενικός όρος για μύθους που σχετίζονται με τον ιστορικό Γερμανικό παγανισμό, συμπεριλαμβανομένης της Σκανδιναβικής μυθολογίας, της Αγγλοσαξονικής μυθολογίας, της Ηπειρωτικής Γερμανικής μυθολογίας, και άλλων εκδοχών των μυθολογιών από τα Γερμανικά φύλα. Η Γερμανική μυθολογία εν τέλει προέρχεται από την Ινδοευρωπαϊκή μυθολογία, επίσης γνωστή ως Ινδο-Γερμανική μυθολογία.
Ιωάσαφ Αχριδών

Ο Ιωάσαφ Αχριδών (1660-1745) ήταν Έλληνας ορθόδοξος επίσκοπος.
Κρίστοφερ Στίβενς

Ο Κρίστοφερ Στίβενς ("John Christopher Stevens", 18 Απριλίου 1960 - 12 Σεπτεμβρίου 2012) ήταν Αμερικανός δικηγόρος και διπλωμάτης. Υπηρέτησε ως πρέσβης των ΗΠΑ στη Λιβύη από τον Ιούνιο εως τον Σεπτέμβριο του 2012.
Νικόλαος Αβέρωφ

Ο Νικόλαος Αβέρωφ (1904) ήταν Έλληνας αξιωματικός της Αεροπορίας και επιχειρηματίας.
Μιτ Ρόμνεϊ

Ο Γουίλαρντ Μιτ Ρόμνεϊ (αγγλ. "Willard Mitt Romney", 12 Μαρτίου 1947), είναι Αμερικανός επιχειρηματίας και πολιτικός, που υπηρετεί ως Γερουσιαστής των Ηνωμένων Πολιτειών για την Γιούτα από το 2019. Είναι μέλος του Ρεπουμπλικανικού Κόμματος. 

Προηγουμένως, υπηρέτησε, ως 70ος Κυβερνήτης της Μασαχουσέτης (2003-2007). Ήταν ο υποψήφιος του Ρεπουμπλικανικού Κόμματος για τις Προεδρικές εκλογές των ΗΠΑ το 2012.
Ιωάννης Αβέρωφ

Ο Ιωάννης Αβέρωφ (Αθήνα, 29 Δεκεμβρίου 1944) είναι Έλληνας οικονομολόγος και πολιτικός. Από το 1978 ως το 1986 υπηρέτησε ως δήμαρχος Μετσόβου.
Κωνσταντίνος Βάσσος

Ο Κωνσταντίνος Βάσσος (1886 - 27 Φεβρουαρίου 1963) ήταν Έλληνας αξιωματικός του Στρατού και πολιτικός.
Ρεπουμπλικανικό Κόμμα του Βερμόντ

Το Ρεπουμπλικανικό Κόμμα του Βερμόντ είναι το τμήμα του ομοσπονδιακού Ρεπουμπλικανικού Κόμματος των Ηνωμένων Πολιτειών στο Βερμόντ. Η Πατρίσια ΜακΝτόναλντ είναι Πρόεδρος της Πολιτειακής Ρεπουμπλικανικής Επιτροπής του Βερμόντ ("Vermont Republican State Committee").
Γκρόβερ Κλίβελαντ

Ο Στίβεν Γκρόβερ Κλίβελαντ ("Grover Cleveland", 18 Μαρτίου 1837 - 24 Ιουνίου 1908) ήταν ο 22ος και 24ος Πρόεδρος των Ηνωμένων Πολιτειών. Ο Κλίβελαντ είναι ο μόνος πρόεδρος που υπηρέτησε δύο μη συνεχόμενες θητείες (1885–1889 και 1893–1897) και ούτως ο μόνος άνθρωπος που μετράται δις στην αρίθμηση των προέδρων. Ήταν ο πρώτος σε ψήφους υποψήφιος πρόεδρος τρεις φορές—το 1884, το 1888, και το 1892—και ήταν ο μόνος Δημοκρατικός που εκλέχθηκε στην προεδρία την περίοδο της Ρεπουμπλικανικής πολιτικής κυριαρχίας η οποία διήρκεσε από το 1861 μέχρι το 1913.

Ο Κλίβελαντ ήταν ο ηγέτης των φιλικά διακείμενων προς τους επιχειρηματίες Bourbon Democrats οι οποίοι αντετίθεντο στους υψηλούς δασμούς, την πολιτική του Ελεύθερου Αργύρου, τον υψηλό πληθωρισμό, τον ιμπεριαλισμό και τις κρατικές επιδοτήσεις και επιχορηγήσεις προς τις επιχειρήσεις, τους αγρότες ή τους βετεράνους. Οι μάχες του για πολιτική μεταρρύθμιση και η υπεράσπιση του οικονομικού συντηρητισμού εκ μέρους του τον έκαναν είδωλο των Αμερικανών συντηρητικών της περιόδου. Ο Κλίβελαντ επαινέθηκε για την ειλικρίνεια του, την ανεξαρτησία του, την ακεραιότητά του, και την πρόσδεση του στις αξίες του κλασσικού φιλελευθερισμού. Ο Κλίβελαντ πολέμησε αδυσώπητα την πολιτική διαφθορά, το πατρονάρισμα, και την κομματική δικτατορία. Πράγματι, ως μεταρρυθμιστής το κύρος του ήταν τόσο ισχυρό που η μεταρρυθμιστική πτέρυγα του Ρεπουμπλικανικού Κόμματος, καλούμενη "Mugwumps", αποδοκίμασε τους Ρεπουμπλικανικούς υποψηφίους και στράφηκε υπέρ του το 1884.

Η καταστροφή χτύπησε τη χώρα καθώς άρχιζε η δεύτερη θητεία του με τον Πανικό του 1893 να δημιουργεί μια δριμεία εθνική ύφεση την οποία ο Κλίβελαντ αδυνατούσε να αντιστρέψει. Κατέστρεψε το Δημοκρατικό Κόμμα, ανοίγοντας τον δρόμο για μια Ρεπουμπλικανική σαρωτική νίκη το 1894 και για την επικράτηση της φιλοαγροτικής πτέρυγας και της πτέρυγας των "οπαδών του αργύρου" στο κόμμα του το 1896. Το αποτέλεσμα ήταν μια πολιτική αναδιάταξη η οποία τερμάτισε το Τρίτο Κομματικό Σύστημα και εγκαθίδρυσε το Τέταρτο Κομματικό Σύστημα και την Προοδευτική Περίοδο.

Ο Κλίβελαντ πήρε ισχυρές θέσεις και δέχθηκε οξεία κριτική. Η παρέμβασή του στην Απεργία του Πούλμαν του 1894 για να κρατήσει τους σιδηροδρόμους σε κίνηση εξόργισε τα εργατικά συνδικάτα πανεθνικά και το τμήμα του κόμματος στο Ιλινόι· η υποστήριξή του προς τον κανόνα χρυσού και η αντίθεση του στην πολιτική του Ελεύθερου Αργύρου αποξένωσαν την αγροτική πτέρυγα του Δημοκρατικού Κόμματος. Επιπλέον, οι επικριτές του παραπονούνταν ότι είχε περιορισμένη φαντασία και φαινόταν να έχει συντριβεί από τις οικονομικές καταστροφές του έθνους—τις υφέσεις και τις απεργίες—κατά τη δεύτερη θητεία του. Ακόμη και ούτως, η φήμη του περί ειλικρίνειας και καλού χαρακτήρα επικράτησε των προβλημάτων της δεύτερης θητείας του. Ο βιογράφος Άλλαν Νέβινς έγραψε: "στον Γκρόβερ Κλίβελαντ η μεγαλοσύνη βρίσκεται στις τυπικές παρά στις ασυνήθιστες αξίες. Δεν είχε χαρίσματα τα οποία δεν διέθεταν άλλοι άνθρωποι. Είχε ειλικρίνεια, κουράγιο, σταθερότητα, ανεξαρτησία, και κοινή λογική. Αλλά τα κατείχε σε ένα βαθμό που άλλοι δεν τα κατέχουν."
Mercedes-Benz Citan

Tο Mercedes-Benz Citan (επίσημος κωδικός: W415) είναι ένα επαγγελματικό αυτοκίνητο τύπου «light van» (ελαφρύ βαν), που παράγεται από τη γερμανική αυτοκινητοβιομηχανία Mercedes-Benz, από τον Σεπτέμβριο του 2012. Αποτελεί μια παράλληλη εκδοχή του Renault Kangoo δεύτερης γενιάς. Το Citan είναι ο επίσημος τελικός διάδοχος του Mercedes-Benz Vaneo (W414), το οποίο είχε παραχθεί από τον Σεπτέμβριο του 2001 έως τον Ιούλιο του 2005.
Ζαν Σαρέ

Ο Ζαν Σαρέ ("γαλλικά: Jean Charest, πλήρες όνομα: John James Charest, γεννήθηκε στις 24 Ιουνίου 1958 στο Σερμπρούκ") είναι δικηγόρος και πολιτικός από το Κεμπέκ του Καναδά. Χρημάτισε διατελέσει αντιπρόεδρος της κυβέρνησης του Καναδά από τις 25 Ιουνίου 1993 έως τις 3 Νοεμβρίου 1993 και κατόπιν πρόεδρος του ομοσπονδιακού Προοδευτικού-Συντηρητικού Κόμματος από το 1993 έως το 1998. Είναι γνωστός στο Κεμπέκ για την συμμετοχή του ως αντιπρόεδρος της "επιτροπής του Όχι" για το δημοψήφισμα του 1995 σχετικά με την ανεξαρτησία της επαρχίας. Από το 1998 είναι ο ηγέτης του Φιλελεύθερου Κόμματος του Κεμπέκ, το οποίο ανέδειξε πρώτο στις γενικές εκλογές το 2003, νίκη που του εξασφάλισε την πρωθυπουργία, θέση την οποία διατήρησε μέχρι τις γενικές εκλογές του 2012, όταν το Parti Québécois αναδείχθηκε πρώτο κόμμα. Μετά την εκλογική του ήττα και την αποτυχία του να εκλεγεί στην εκλογική περιφέρεια του Σερμπρούκ ανακοίνωσε την επομένη των εκλογών την παραίτησή του από την προεδρία του κόμματος και το τέλος της πολιτικής του σταδιοδρομίας.
Κυβερνήτης της Νέας Υόρκης

O Κυβερνήτης της Νέας Υόρκης είναι ο ανώτατος εκτελεστικός αξιωματούχος της πολιτείας της Νέας Υόρκης. Ο κυβερνήτης είναι ο αρχηγός του εκτελεστικού κλάδου της πολιτειακής κυβέρνησης της Νέας Υόρκης και ο ανώτατος αρχηγός των στρατιωτικών και ναυτικών δυνάμεων της πολιτείας. Ο αξιωματούχος κατέχει τον διακριτικό τίτλο "Αυτός/Αυτού Εξοχότητα" ενόσω βρίσκεται στο αξίωμα. 

Κυβερνήτης εκλέχθηκε το 2010 ο Άντριου Κουόμο, Δημοκρατικός με προκάτοχό τον Ντέιβιντ Πάτερσον. Ο Κουόμο κέρδισε την εκλογή κυβερνήτη του Νοεμβρίου 2010 και ορκίσθηκε 56ος κυβερήτης της πολιτείας της Νέας Υόρκης την 1η Ιανουαρίου 2011.
Φρούτο του δράκου

thumb|230px|Το "φρούτο" "του δράκου" ή "δρακόγια"
μικρογραφία|Πιτάγια με κόκκινη σάρκα
Φρούτο του δράκου ή δρακόγια είναι η ονομασία των καρπών αρκετών κάκτων, κυρίως του γένους Υλοκέρεος (Hylocereus). Είναι δημοφιλές στην Νοτιοανατολική Ασία. Λέγεται επίσης "φρούτο" "δράκος" ("dragon" "fruit") ή "Πιτάγια" ("Pitaya"), λόγω της εξωτερικής του επιφάνειας που θυμίζει τις φολίδες του δράκου. Εξωτερικά ο καρπός έχει ροζ χρώμα, ενώ το εσωτερικό του είναι άσπρο με μαύρους κόκκους που θυμίζουν ακτινίδιο.

Οι κάκτοι του γένους Υλοκέρεος κατάγονται από την Νότια και Κεντρική Αμερική και το Μεξικό. Οι κάκτοι καλλιεργούνται επίσης στην Νοτιοανατολική Ασία (Ινδονησία, Βιετνάμ, Ταϊβάν, Ταϊλάνδη, Σρι Λάνκα, Μπανγκλαντές και Μαλαισία). Επίσης, βρίσκονται στην ανατολική Μεσόγειο, κυρίως στο Ισραήλ, στην Τουρκία και στην Παλαιστίνη, τη βόρεια Αυστραλία, τη Χαβάη και τη νότια Κίνα. Οι κάκτοι μεταφέρθηκαν μαζί με τους Ευρωπαίους. Οι κάκτοι αυτού του είδους ανοίγουν τα άνθη τους κατά τη διάρκεια της νύχτας. 
Η γεύση του είναι υπόγλυκη και έχει ελάχιστες θερμίδες, ενώ βοηθάει και στο αδυνάτισμα. Καταναλώνεται ως φρούτο, τσάι, ή χυμός ο οποίος είναι πολύ δροσιστικός. Είναι αρκετά διαδεδομένο στις περιοχές της Ινδοκίνας. Το φρούτο δρακόγια είναι πλούσιο σε φυτικές ίνες, σίδηρο, ασβέστιο, φώσφορο, βιταμίνη E και βιταμίνη C. Δεν υπάρχουν προς το παρόν επαρκείς μελέτες που να επιβεβαιώνουν ότι το φρούτο του δράκου, βελτιώνει σημαντικά την όραση και βοηθάει στα προβλήματα άσθματος, καθώς και στον βήχα.
Αίμος

450px|right|thumb|Η υψηλότερη κορυφή του "Αίμου": Βράχος Μπότεφ ή Γιουμρούκ
Ο Αίμος ή Βαλκάνια είναι οροσειρά στα βορειανατολικά της Ελληνικής χερσονήσου, από την οποία ονομάστηκε Χερσόνησος του Αίμου η Βαλκανική χερσόνησος, καθώς οι Τούρκοι ονόμασαν την οροσειρά "Μπαλκάν".

Σύμφωνα με την παράδοση, οφείλει το όνομα του στο αίμα του τιτάνα Τυφώνα τον οποίο πλήγωσε ο Δίας όταν εξαπέλυσε κεραυνό εναντίον του ή από τον Αίμο, μυθικό βασιλιά της Θράκης.
Μπολιαρσκί Ιζβόρ

Το Μπολιαρσκί Ιζβόρ ("Βουλγαρικά : Болярски извор", μτφ : η πηγή του ευγενούς) είναι χωριό στη νότια Βουλγαρία. Διοικητικά ανήκει στον Δήμο Χαρμαλί στην Επαρχία του Χάσκοβο. Απέχει 228 χλμ από την Σόφια και 20 χλμ από το Χάσκοβο.
Η Ζούγκλα της Ασφάλτου

Η Ζούγκλα της Ασφάλτου (αγγλ. The Asphalt Jungle) γνωστό και ως Οι Κουρσάροι των Μεγαλουπόλεων, είναι Φιλμ νουάρ παραγωγής 1950 σε σκηνοθεσία Τζον Χιούστον. Η ταινία είναι βασισμένη στο ομώνυμο μυθιστόρημα του Γ. Ρ. Μπαρνέτ, το οποίο διακεύασαν για τη μεγάλη οθόνη ο Τζον Χιούστον με τον Μπεν Μάντοου. Πρωταγωνιστές της ταινίας είναι οι Στέρλινγκ Χέιντεν, Λούις Καλχέρν, Σαμ Τζάφι, Τζιν Χάγκεν και Τζέιμς Γουίτμορ, ενώ εμφανίζεται σε μικρό αλλά σημαντικό ρόλο μια άσημη ακόμα τότε Μέριλιν Μονρόε. Η ταινία προτάθηκε για 4 βραβεία Όσκαρ. Το 2008 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Απ' όταν έφυγες

Το Απ' όταν έφυγες (αγγλ. Since You Went Away) είναι μία αμερικανική δραματική ταινία, παραγωγής 1944 και σε σκηνοθεσία Τζον Κρόμγουελ. Την παραγωγή της ταινίας την έκανε ο Ντέιβιντ Ο. Σέλζνικ, παραγωγός επίσης των ταινιών "Όσα Παίρνει ο Άνεμος (Gone With the Wind, 1939)" και "Ρεβέκκα (Rebecca, 1940)". Πρωταγωνιστές της ταινίας είναι η Κλοντέτ Κολμπέρ, η Τζένιφερ Τζόουνς, ο Τζόζεφ Κότεν, η Σίρλεϊ Τεμπλ και ο Λάιονελ Μπάριμορ. Η ταινία προτάθηκε για 9 βραβεία Όσκαρ, μεταξύ των οποίων και για Όσκαρ Καλύτερης Ταινίας και βραβεύτηκε με Όσκαρ Μουσικής Επιμέλειας.
Τρόπαιο Ρομπέρ Λουί-Ντρεϊφούς

Το [[Σταντ Βελοντρόμ]], τόπος διεξαγωγής του Τροπαίου Ρομπέρ Λουί-Ντρεϊφούς
Το Τρόπαιο Ρομπέρ Λουί-Ντρεϊφούς είναι ένα ποδοσφαιρικό τουρνουά φιλικού χαρακτήρα, το οποίο διοργανώνεται από την Ολιμπίκ Μαρσέιγ και του οποίου η πρώτη διεξαγωγή έλαβε χώρα την 1η Αυγούστου 2010, κάτι παραπάνω από έναν χρόνο μετά από τον θάνατο του Ρομπέρ Λουί-Ντρεϊφούς.
Ανδρέας Χατζηαναργύρου

Ο Ανδρέας Χατζηαναργύρου (1781- 25 Ιανουαρίου 1867) (αναφερόμενος και Χ. Ανδρέας Χατζηαργύρη, Χ Ανδρέας Αργύρη, Ανδρέας Χ' Αναργύρου, Χα΄. Αναργύρου) ήταν Σπετσιώτης καπετάνιος και πολιτικός της επανάστασης του 1821, πληρεξούσιος και υπουργός επί των Ναυτικών το 1822 (μέρος της τριμελούς επιτροπής που είχε αναλάβει το Μινιστέριο των Ναυτικών που όρισε το Εκτελεστικό του 1824), μέλος της Διοικητικής επιτροπής της Ελλάδος του 1826 και της Γερουσίας του 1844.
Πονεμένο Ρομάντζο

Η ταινία Πονεμένο Ρομάντζο (Πρωτότυπος Τίτλος Stage Fright), γνωστό κι ως Ο Δολοφόνος Έρχεται Κάθε Βράδυ είναι ψυχολογικό θρίλερ παραγωγής 1950, σε σκηνοθεσία Άλφρεντ Χίτσκοκ. Πρωταγωνιστες της ταινίας είναι η Τζέιν Γουάιμαν, η Μάρλεν Ντίτριχ, ο Ρίτσαρντ Τοντ και ο Μάικλ Γουάιλντινγκ. Στην ταινία συμμετέχει επίσης η κόρη του Χίτσκοκ, Πατρίσια στον πρώτο της κινηματογραφικό ρόλο. 

Η ταινία βασίζεται στο μυθιστόρημα του Σέλγουιν Τζέπσον με τίτλο "Man Running", το οποίο διασκεύασαν για τη μεγάλη οθόνη η Άλμα Ρεβίλ (σύζυγος του Χίτσκοκ), ο Ράναλντ ΜακΝτάγκαλ κι ο Γουίτφιλντ Κουκ.
Νιαμουραγκίρα

Το όρος Νιαμουραγκίρα βρίσκεται στα ανατολικά άκρα της Λαϊκής Δημοκρατίας του Κονγκό, δίπλα από τα σύνορα με τη Ρουάντα. Πρόκειται για ένα στρωματοηφαίστειο ύψους 3.058 μέτρων, το οποίο ανήκει σε μια αλυσίδα ηφαιστείων της Μεγάλης Ρηξιγενούς Κοιλάδας, γνωστά ως Βουνά Βιρούνγκα. Σε αντίθεση με το κοντινό Νιραγκόνγκο, έχει πλαγίες με ήπια κλίση. Σύμφωνα με τον Ιστιτούτο Σμιθσόνιαν είναι το πιο ενεργό ηφαίστειο της Αφρικής. Το Νιαμουραγκίρα και το γειτονικό του ηφαίστειο Νιρανγκόνγκο είναι υπεύθυνα για το 40% των ιστορικών ηφαιστειακών εκρήξεων στην Αφρική.

Στην κορυφή του Νιαμουραγκίρα βρίσκεται μια μικρή καλντέρα με διαστάσεις 2 × 2,3 χιλιόμετρα που περικλείτεται από τοιχωμάτα ύψους 100 μέτρων. Οι εκρήξεις του ηφαιστείου κατά τους ιστορικούς χρόνους γίνονται είτε από το δάπεδο της καλντέρας είτε από ρωγμές και κώνους στάχτης στις πλαγιές του ηφαιστείου. Λάβα από το ηφαίστειο καλύπτει 1.500 τετραγωνικά χιλιόμετρα. Ροές λάβας κατά τους ιστορικούς χρόνους έφτασαν μέχρι τη λίμνη Κίβου, 30 χιλιόμετρα νότια. Το 1921 στην καλντέρα υπήρχε μια λίμνη λάβας, αλλά αυτή εξαφανίστηκε το 1938 ύστερα από ισχυρή έκρηξη. Οι πιο πρόσφατες εκρήξεις του έλαβαν χώρα τον Ιανουάριο 2010 και το Νοέμβριο του 2011.
Opel Agila

Το Opel Agila ήταν ένα αυτοκίνητο πόλης της κατηγορίας Α, που παρήχθη από τη γερμανική αυτοκινητοβιομηχανία Opel. Η πρώτη γενιά του, κατασκευάστηκε από τον Ιούλιο του 2000 έως τον Σεπτέμβριο του 2007. Η δεύτερη γενιά του, παρουσιάστηκε στο Σαλόνι Αυτοκινήτου της Φρανκφούρτης τον Σεπτέμβριο του 2007 και παρήχθη από τον Δεκέμβριο του 2007 έως τον Νοέμβριο του 2014. Στο Ηνωμένο Βασίλειο, και οι δύο γενιές του κυκλοφόρησαν με το σήμα της δεξιοτίμονης δίδυμης εταιρείας Vauxhall ως Vauxhall Agila. Το Agila αντικαταστάθηκε τον Μάρτιο του 2015 από το Opel Karl.

Η πρώτη γενιά του Agila υπήρξε παράλληλη έκδοση του Suzuki Wagon R+ και η δεύτερη γενιά ήταν παράλληλη έκδοση του Suzuki Splash.
Υπόθεση Νοτόριους

Η ταινία Υπόθεση Νοτόριους (Πρωτότυπος Τίτλος Notorious), γνωστή κι ως Ο Περιβόητος ή Νοτόριους, είναι ψυχολογικό θρίλερ παραγωγής 1946, σε σκηνοθεσία Άλφρεντ Χίτσκοκ. Πρωταγωνιστές της ταινίας είναι o Κάρι Γκραντ, η Ίνγκριντ Μπέργκμαν, ο Κλοντ Ρέινς κι ο Αλέξης Μινωτής.

Η ταινία σύμφωνα με τους κριτικούς σηματοδοτεί καλλιτεχνική ωρίμανση, όσον αφορά τη θεματολογία του σκηνοθέτη. Ο βιογράφος του Ντόναλντ Σπότο, γράφει ότι η ταινία αποτελεί την πρώτη απόπειρα του Χίτσκοκ να δημιουργήσει μια σοβαρή ερωτική ιστορία.

Η ταινία φημίζεται για δυο συγκεκριμένες σκηνές: Μια από αυτές είναι η σκηνή στην οποία η Ίνγκριντ Μπέργκμαν κρατάει κρυμμένο στο χέρι της το κλειδί από το κελάρι, όπου ο εραστής της, Κάρι Γκραντ, πρόκειται να ψάξει για στοιχεία που πρόκειται να ενοχοποιήσουν το σύζυγό της που υποδύεται ο Κλοντ Ρέινς. Ο Χίτσκοκ μετακινεί την κάμερα από το μπαλκόνι της εσωτερικής σκάλας της έπαυλης καταγράφοντας τον κόσμο που παρίσταται στη δεξίωση κι ύστερα εστιάζει το φακό στο χέρι της Μπέργκμαν, όπου βρίσκεται κρυμμένο το κλειδί του κελαριού. Η άλλη διάσημη σκηνή της ταινίας αφορά ένα από τα φιλιά που η Μπέργκμαν ανταλλάσσει με τον Κάρι Γκραντ, το οποίο διαρκεί δυόμιση λεπτά. Ο κώδικας Χέιζ απαγόρευε την απεικόνιση φιλιών που ξεπερνούσαν τη διάρκεια των 3 δευτερολέπτων. Έτσι ο σκηνοθέτης προκειμένου να μην περάσει από λογοκρισία, έβαλε τους δυο ηθοποιούς να φιλιούνται για 3 δευτερόλεπτα και έπειτα να ανταλλάσσουν γλυκόλογα ο ένας στο αυτί του άλλου, εναλλάσσοντας έτσι το παθιασμένο φιλί με τους ψιθύρους.

Η ταινία συμμετείχε επίσης στο Φεστιβάλ των Καννών το 1946.

Το 2006 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου.
Τα Βότσαλα της Άμμου

Η ταινία Τα Βότσαλα της Άμμου (αγγλ. The Sand Pebbles) είναι πολεμικό δράμα παραγωγής 1966, σε σκηνοθεσία Ρόμπερτ Γουάιζ. Πρωταγωνιστες της ταινίας είναι οι: Στηβ ΜακΚουήν, Ρίτσαρντ Κρένα, Ρίτσαρντ Ατέμπορο κι η Κάντις Μπέργκεν. Η ταινία, που βασίζεται στο ομώνυμο μυθιστόρημα του Ρίτσαρντ ΜακΚένα, προτάθηκε για 8 βραβεία όσκαρ, μεταξύ των οποίων και για Όσκαρ Καλύτερης Ταινίας.
Διεθνές Ξενοδοχείο

Η ταινία Διεθνές Ξενοδοχείο (αγγλ. The V.I.P.s ή Hotel International) είναι μια βρετανική δραματική ταινία παραγωγής 1963 σε σκηνοθεσία Άντονι Άσκουιθ. Πρωταγωνιστές της ταινίας είναι οι: Ελίζαμπεθ Τέιλορ, Ρίτσαρντ Μπάρτον, Όρσον Γουέλς, Μάγκι Σμιθ, Ροντ Τέιλορ, Λουί Ζουρντάν, Έλσα Μαρτινέλι και Μάργκαρετ Ράδερφορντ. Το σενάριο της ταινίας έγραψε ο Άγγλος δραματουργός Τέρενς Ράτινγκαν. Η ταινία χάρισε στην Μάργκαρετ Ράδερφορντ το Όσκαρ Β' Γυναικείου Ρόλου.
Έγκλημα στο Γκόσφορντ Παρκ

Έγκλημα στο Γκόσφορντ Παρκ (αγγλικά: "Gosford Park") είναι αμερικανική/βρετανική δραματική κωμωδία μυστηρίου παραγωγής 2001. Την ταινία σκηνοθέτησε ο Ρόμπερτ Όλτμαν και το σενάριο έγραψε ο Τζούλιαν Φέλοουζ. Πρωταγωνιστούν οι Έλεν Μίρεν, Μάγκι Σμιθ, Εϊλίν Άτκινς, Άλαν Μπέιτς, Στίβεν Φράι, Κλάιβ Όουεν, Ράιαν Φιλίπε, Κριστίν Σκοτ Τόμας, Έμιλι Γουάτσον και Μάικλ Γκαμπόν. Η ιστορία διηγείται ένα πάρτι στο οποίο παρεβρίσκονται πλούσιοι Βρετανοί, ένας Αμερικανός και οι υπηρέτες τους, στην Αγγλική εξοχική κατοικία, Γκόσφορντ Παρκ. Μετά το δείπνο γίνεται ένας φόνος και η ταινία παρουσιάζει την έρευνα που ακολουθεί, παρουσιάζοντας τις προοπτικές τόσο των υπηρετών όσο και των καλεσμένων.

Η ανάπτυξη για την ταινία ξεκίνησε το 1999, όταν ο Μπομπ Μπάλαμπαν προσέγγισε τον Όλτμαν και του ζήτησε να κάνουν μαζί μια ταινία. Ο Όλτμαν πρότεινε μια ταινία "ποιος το' κανε" και ζήτησε από τον Φέλοουζ να γράψει το σενάριο. Η ταινία ξεκίνησε παραγωγή το Μάρτιο του 2001 με προϋπολογισμό 19,8 εκατομμύρια δολάρια.

Η πρεμιέρα της ταινίας "Έγκλημα στο Γκόσφορντ Παρκ" πραγματοποιήθηκε στο Κινηματογραφικό Φεστιβάλ του Λονδίνου στις 7 Νοεμβρίου 2001. Κυκλοφόρησε στους κινηματογράφους των Ηνωμένων Πολιτειών σε περιορισμένο κύκλωμα αιθουσών στις 26 Δεκεμβρίου 2001 και σε ευρύτερη διανομή στις 4 Ιανουαρίου 2002. Στο Ηνωμένο Βασίλειο κυκλοφόρησε την 1η Φεβρουαρίου 2002. Απέσπασε εξαιρετικά σχόλια από τους κριτικούς ενώ κινήθηκε ικανοποιητικά στο box office αποφέροντας 87,7 εκατομμύρια δολάρια παγκοσμίως. Έλαβε επτά υποψηφιότητες για Όσκαρ μεταξύ των οποίων Καλύτερης Ταινίας, Σκηνοθεσίας και Β' Γυναικείου Ρόλου για τις ερμηνείες των Σμιθ και Μίρεν, κερδίζοντας εκείνο του Πρωτότυπου Σεναρίου.
Οικογένεια Χατζηαναργύρου

Η Οικογένεια Χατζηαναργύρου είναι παλαιά οικογένεια των Σπετσών με καταγωγή από το Κρανίδι, πολλά μέλη της οποίας αγωνίστηκαν με ιδιόκτητα πλοία κατά την Ελληνική επανάσταση του 1821, αλλά και κατά τις επαναστάσεις του 17 και του 18ου αιώνα για την απελευθέρωση του νησιού.

Η οικογένεια είχε ιδιαίτερη δραστηριότητα στο θαλάσσιο εμπόριο μετά τα μέσα του 18ου αιώνα και μέχρι τον 19ο αιώνα. 

Ο Ανάργυρος Χατζή Ανάργυρος του Παύλου (περίπου 1750-1814) είχε τέσσερα ιστιοφόρα στις αρχές του 19ου αιώνα και η οικογένεια ήταν μια από τις δέκα μεγαλύτερες σπετσιώτικες οικογένειες με περιουσία που το 1815 είχε εκτιμηθεί σε 100.000 δίστηλα ή κολονάτα ισπανικά, ή 700.000 γρόσια. Ο Ανάργυρος Χατζή Ανάργυρος είχε τρία παιδιά: τον πρωτότοκο Αναγνώστη Χατζηαναργύρου (πέθανε τον Ιούλιο του 1850), τον δευτερότοκο Παύλο Χατζηανάργυρο (πέθανε τον Οκτώβριο του 1860), και τον μικρότερο Ανδρέα Χατζηαναργύρου τα οποία έλαβαν μέρος στην επανάσταση του 1921 με τα ιστιοφόρα «Ηρακλής», «Ποσειδών» (ο Παύλος) και «Περικλής».

Τα παιδιά των τριών αδελφών ασχολήθηκαν με τη ναυτιλία ή το εμπόριο:
*Οι γιοί του Αναγνώστη: Γεώργιος, Νικόλαος (βουλευτής) και Ανδρέας βρισκόταν σε ναυτιλιακές επιχειρήσεις μέχρι τη δεκαετία του 1880.
*Οι γιοί του Παύλου ασχολήθηκαν στο εμπόριο. Ο εγγονός του Σωτήρης Αναργύρου (1849-1928) ήταν επιχειρηματίας στην Αμερική και μετά το 1900 περίπου στην Ελλάδα, ευεργέτης των Σπετσών και ιδρυτής της Αναργυρείου Σχολής των Σπετσών
*Οι γιοί του Ανδρέα: Ανάργυρος, Πέτρος, Θεόδωρος και Ιωάννης ήταν καπετάνιοι ιστιοφόρα της οικογένειας

Μεταξύ των ετών 1840 και 1850 η οικογένεια Χατζηαναργύρου είχε τέσσερα μεγάλα ιστιοφόρα μέσης χωρητικότητας 300 τόνων («Σωκράτης», «Ηρακλής» αλλά και άλλα όπως «Ινδιάνος», «Αννίβας» ή «Σταυροφόρος»), ενώ κατά το 1870 - 1880 είχε δέκα ιστιοφόρα. Η οικογένεια σταμάτησε να ασχολείται με τη ναυτιλία κατά τη δεκαετία του 1890.
Μαραμά Βαϊρουά

Ο Μαραμά Βαϊρουά, γεννημένος στις 12 Μαΐου 1980 στο Παπεέτε (Ταϊτή), είναι Γάλλος ποδοσφαιριστής, ο οποίος αγωνίζεται στην θέση του επιθετικού στην ομάδα ΑΣ Πιραέ της Ταϊτής.
Φοινικούντα

H Φοινικούντα ή Φοινικούδα ή ο Φοινικούντας, αναφερόμενος επίσημα ως ο Φοινικούς και παλαιότερα ως η Ταβέρνα ή η Παραλία Λαχανάδας, είναι παραθαλάσσιος οικισμός κοντά στη Μεθώνη και υπάγεται διοικητικά στον Δήμο Πύλου - Νέστορος, του Νομού Μεσσηνίας.

Η Φοινικούντα είναι σήμερα ένα μεγάλο ψαροχώρι στην ομώνυμη παραλία, με σημαντική τουριστική ανάπτυξη και βρίσκεται νότια της Λαχανάδας, της οποίας αποτελεί το επίνειο (=λιμάνι). Είναι κτισμένη μαζί με την γειτονική της Λούτσα στη δυτική γωνία της βάσης ενός νοητού ισοσκελούς τριγώνου, στραμμένου προς τον Νότο, που σχηματίζει το Ακρωτήριο Ακρίτας (γνωστό και ως "Κάπο – Γκάλο" ή "Καβογάλο").
100000 Αστροναύτικα

Η 100000 Αστροναύτικα (Astronautica) είναι αστεροειδής της Κύριας Ζώνης Αστεροειδών. Ανακαλύφθηκε στις 28 Σεπτεμβρίου 1982 στο Αστεροσκοπείο Πάλομαρ από τον Τζέιμς Μπ. Γκίμπσον και ονομάσθηκε έτσι το 2007 για να τιμηθούν τα 50 χρόνια της διαστημικής εποχής. Έχει απόλυτο μέγεθος (όπως αυτό ορίζεται για το Ηλιακό Σύστημα) 16,7 και η τροχιακή περίοδός του είναι 960,205 ημέρες
Τζοβάνι Ντομένικο Κασίνι

Ο Τζοβάνι Ντομένικο Κασίνι (ή Κασσίνι) (ιταλικά: "Giovanni Domenico Cassini", 8 Ιουνίου 1625 – 14 Σεπτεμβρίου 1712) υπήρξε διάσημος αστρονόμος, μαθηματικός τοπογράφος (χαρτογράφος), σεληνογράφος και αστρολόγος.
Τρύπες

Οι Τρύπες ήταν ελληνικό ροκ συγκρότημα από την Νεάπολη Θεσσαλονίκης. Ο ιδιαίτερος ήχος τους, προερχόμενος από τα βασικά χαρακτηριστικά του πυρήνα της μπάντας, δηλαδή από τα αναγνωρίσιμα φωνητικά και στίχους του τραγουδιστή Γιάννη Αγγελάκα, καθώς και από τις ιδιόμορφες συνθέσεις του μπασίστα Γιώργου Καρρά, ενέπνευσε πολλά σχήματα της εποχής και τους χάρισε μια θέση στο πάνθεον των πιο ποιοτικών και εμπορικά επιτυχημένων ελληνόφωνων ροκ σχημάτων.
Γιουρομπρούν

Το μονοθέσιο του [[Όσκαρ Λαραούρι]] στο Γκραν Πρι του Καναδά το 1988.
Η Εουρομπρούν (EuroBrun) ή Γιουρομπρούν με αγγλική προφορά, υπήρξε βραχύβια ομάδα του Πρωταθλήματος Φόρμουλα 1 κατά τα τέλη της δεκαετίας του '80. Έδρα της ήταν το Σενάγκο, μια μικρή πόλη έξω απ' το Μιλάνο. Το όνομά της προήλθε απ' τα ονόματα των συνιδρυτών της, της ιταλικής εταιρείας Euroracing και του Ελβετού παλαίμαχου ραλίστα Βάλτερ Μπρουν.

Στην παρθενική της χρονιά (1988) κατάφερε να περάσει μονοθέσιό της στον κυρίως αγώνα 9 φορές (και τα δύο 6), αλλά τερμάτιζε σταθερά στις τελευταίες θέσεις.

Το 1989 η Euroracing μείωσε την οικονομική συμβολή της και η ομάδα συμμετείχε με ένα μόνο μονοθέσιο, το οποίο αποκλείσθηκε την πρώτη ημέρα των προκριματικών και στους 16 αγώνες της σαιζόν.

Το 1990 οι Ιταλοί αποσύρθηκαν οριστικά από το εγχείρημα. Ο Μπρουν κατέβασε την ομάδα με δύο μονοθέσια, αλλά μόνο δύο φορές είδε οδηγό να περνά στον κυρίως αγώνα. Μετά την ολοκλήρωση του πρωταθλήματος, την απέσυρε οριστικά και αφοσιώθηκε σε λιγότερο ανταγωνιστικές διοργανώσεις.
Στυλιανός Σεφεριάδης

Ο Στυλιανός Σεφεριάδης (1873 - 1951) ήταν Έλληνας μεταφραστής και νομικός που διετέλεσε καθηγητής Διεθνούς Δικαίου στο Πανεπιστήμιο Αθηνών, πρύτανης του ίδιου πανεπιστημίου, καθώς και μέλος της Ακαδημίας Αθηνών.
Κικ μπόξινγκ

300px|thumb|Αθλητές του kickboxing, ανώ αγωνίζονται σε επίσημη διοργάνωση.
Το Κικ μπόξινγκ (αγγλικά: kickboxing, ιαπωνικά: キックボクシング) είναι μαχητικό άθλημα που συνδυάζει πυγμαχία και λακτίσματα. Δημιουργήθηκε αρχικά ως "ένωση" της δυτικής πυγμαχίας με το καράτε, ωστόσο μετέπειτα επηρεάστηκε πολύ και από τη ταιλανδέζικη πυγμαχία (η οποία έγινε γνωστή μετά τη δεκαετία του '90).

Η προέλευση του είναι από την Ιαπωνία και τη Βόρεια Αμερική και περιλαμβάνει τις τεχνικές της πυγμαχίας και λακτίσματα απ το καράτε ντο και το ταεκβοντό. 

Τη δεκαετία του 1970 άρχισαν να διεξάγονται οι πρώτοι αγώνες kickboxing στην Αμερική, ενώ στις 17 Μαΐου 1974 η Ευρώπη πρωτογνώρισε από κοντά το άθλημα σε ένα event, όπου προσκλήθηκαν 88 ευρωπαίοι κάτοχοι μαύρης ζώνης σε πολεμικές τέχνες να συγκρουστούν στο νέο άθλημα με τους (όπως αποδείχτηκε πολύ ανώτερους τεχνικά) Αμερικανούς. Το 1976 ιδρύθηκε η παγκόσμια ένωση των εθνικών ομοσπονδιών (WAKO), η οποία είναι αναγνωρισμένη από τη Διεθνή Ολυμπιακή Επιτροπή (ΔΟΕ), ενώ το ίδιο έτος (1976) ιδρύθηκε με απόσπαση από την παγκόσμια ομοσπονδία καράτε μια άλλη ομοσπονδία του αθλήματος, η World Kickboxing Association (WKA).

Στην Ελλάδα το άθλημα πρωτοήρθε κατόπιν κινήσεων του γνωστού αθλητή πολεμικών τεχνών Καβαλιώτη Σίμου Ζαχόπουλου (ο Ζαχόπουλος αποτέλεσε νωρίτερα και τον αναβιωτή -διεθνώς- του Παγκρατίου αθλήματος), ενώ ο ίδιος συμμετείχε εκπροσωπώντας την Ελλάδα στην ίδρυση της WAKO από τις επτά ιδρυτικές χώρες-μέλη.
Μία από τις πρώτες επίσημες ελληνικές ομοσπονδίες για το kickboxing ήταν και η Ελληνική Ομοσπονδία Muay Thai-Kick Boxing, με ιδρυτή τον Ευάγγελο Ξανθάκη το 1998.
Σήμερα το άθλημα βρίσκεται υπό την αιγίδα του επίσημου φορέα του αθλήματος, της -αναγνωρισμένης από τη Γενική Γραμματεία Αθλητισμού- Πανελλήνιας Ομοσπονδίας kickboxing (ΠΟΚ), η οποία το 2019 αριθμεί 296 σωματεία. Πρόεδρος της ΠΟΚ είναι ο Μιχ. Τριανταφύλλου

Η μεγαλύτερη διοργάνωση του kickboxing σε παγκόσμιο επίπεδο είναι το Κ-1. Την Ελλάδα στο επαγγελματικό kickboxing εκπροσωπεί ο παγκόσμιος πρωταθλητής Θωμάς Κοντός, ο οποίος με τις νίκες του στο Γιαπωνέζικο και στο Αυστραλιανό Κ-1, έχει ενταχθεί στους κορυφαίους kickboxers του κόσμου.
Το αγωνιστικό kickboxing χωρίζεται στο ερασιτεχνικό kickboxing, στο οποίο οι αθλητές φοράνε προστατευτικά, και στο επαγγελματικό όπου δεν επιτρέπεται η χρήση τους. Υπάρχουν πολλά αγωνιστικά στυλ και διαβαθμίσεις στο kickboxing: full contact, semi contact, light ή medium contact, body contact και low kicks. Επίσης υπάρχουν παρόμοια αθλήματα που σχετίζονται με το kickboxing και ποικίλουν ανάλογα με την χώρα προέλευσής τους. Το πιο γνωστό από αυτά είναι το Μουάι Τάι, ή Τάι μπόξινγκ στα αγγλικά, που είναι το εθνικό άθλημα της Ταϊλάνδης και αποτελείται από το παραδοσιακό Μουάι(Boran) και το αγωνιστικό Μουάι (Thai). Οι τεχνικές της Ταυλανδέζικης πυγμαχίας είναι διαφορετικές από αυτές του kickboxing.
Κυριάκος Βαρβαρέσος

Ο Κυριάκος Βαρβαρέσος (4 Μαρτίου 1884 – 22 Φεβρουαρίου 1957) ήταν Έλληνας ακαδημαϊκός, πολιτικός και οικονομολόγος, πολλές φορές υπουργός.
Κάρλοβο

Το μνημείο του [[Βασίλ Λέβσκι]]
Το Κάρλοβο (βουλγαρικά: Карлово) είναι μία γραφική και ιστορικά σημαντική πόλη της Βόρειας Θράκης, στη Βουλγαρία. Βρίσκεται σε εύφορη κοιλάδα κατά μήκος του ποταμού Στριάμα στους νότιους πρόποδες της οροσειράς του Αίμου. Ανήκει διοικητικά στην επαρχία της Φιλιππούπολης και έχει πληθυσμό περίπου 28.321 (σύμφωνα με την απογραφή του 2005), ο δήμαρχος είναι Ναϊντέν Ναϊντένωφ. 

Το Κάρλοβο είναι διάσημο για το γνωστό σε όλο τον κόσμο ροδέλαιο, από τα τριαντάφυλλα τα οποία καλλιεργούνται εκεί και χρησιμοποιούνται για την παραγωγή αρωμάτων. Εκτός από αυτό, το Κάρλοβο είναι η γενέτειρα του Βασίλ Λέβσκι, από τους πιο διακεκριμένους Βούλγαρους για την προετοιμασία της εθνικής απελευθέρωσης από την οθωμανική κυριαρχία στα τέλη του 19ου αιώνα. Υπάρχει ένα μεγάλο μουσείο και ένα μνημείο είναι αφιερωμένο σε αυτόν. Το Κάρλοβο είναι επίσης ένας δημοφιλής τουριστικός προορισμός της περιοχής. 

Κατά τη διάρκεια της δεκαετίας του 2000, Βούλγαροι αρχαιολόγοι έκαναν ανακαλύψεις στην κεντρική Βουλγαρία οι οποίες συνοψίζονται ως «Η Κοιλάδα των Θρακών Βασιλέων". Στις 19 Αυγούστου 2005, ορισμένοι αρχαιολόγοι ανακοίνωσαν ότι βρήκαν την πρώτη θρακική πρωτεύουσα, η οποία βρισκόταν κοντά στο Κάρλοβο της Βουλγαρίας. Πολλά στιλβωμένα κεραμικά χειροποίητα αντικείμενα (κομμάτια της οροφής, κεραμίδια και ελληνικής τέχνης αγγεία) ανακαλύφθηκαν αποκαλύπτοντας την ιστορικότητα της πόλης. Το βουλγαρικό Υπουργείο Πολιτισμού υποστήριξε τις ανασκαφές.
(55637) 2002 UX25

To (55637) 2002 UX25 είναι ένα μεγάλο αντικείμενο της ζώνης του Κάιπερ, με διάμετρο 680 με 650 χιλιόμετρα. Ανακαλύφθηκε τις 30 Οκτωβρίου 2002. Έχει ένα δορυφόρο.
Χισάρια

right|thumb|200px|Η ανατολική πύλη των ρωμαϊκών οχυρώσεων της Χισάρια
right|thumb|200px|Η δυτική πύλη των τειχών της ύστερης ρωμαϊκής πόλης της Χισάρια
Η Χισάρια (βουλγαρικά: Хисаря), επίσης γνωστή ως Χισάρ, είναι ένα μικρό θέρετρο στη Βουλγαρία, στην επαρχία του Πλόβντιβ (Φιλιππούπολης). 

Βρίσκεται στους νότιους πρόποδες του βουνού Σρέντνα Γκόρα. Διαθέτοντας ήπιο κλίμα και πάνω από δύο δεκάδες διαφορετικές ιαματικές πηγές, αποτελεί ελκυστική λουτρόπολη για πολλούς Βούλγαρους και ξένους τουρίστες. 

Ο πληθυσμός της πόλης είναι 7.691 και του δήμου είναι περίπου 14.826 κάτοικοι.
Νέστωρ Κουράκης

Ο Νέστωρ Κουράκης (1947) είναι Έλληνας πανεπιστημιακός και συγγραφέας, ομότιμος καθηγητής εγκληματολογίας στη Νομική Σχολή του Πανεπιστημίου Αθηνών και καθηγητής στο Πανεπιστήμιο Λευκωσίας.
Μενέλαος Τουρτόγλου

Ο Μενέλαος Τουρτόγλου(1921-2013) ήταν Έλληνας νομικός και μέλος της Ακαδημίας Αθηνών.

Γεννήθηκε στη Σμύρνη to 1921 και σπούδασε νομικά στη νομική σχολή του πανεπιστημίου Αθηνών, της οποίας έγινε και διδάκτωρ. Ακολούθησε μεταπτυχιακές σπουδές στο ρωμαϊκό και βυζαντινό δίκαιο και το 1979 εξελέγη καθηγητής ιστορίας Δικαίου στο πανεπιστήμιο Θράκης, όπου χρημάτισε και πρύτανης. Το 1984 έγινε αντεπιστέλλον μέλος της Ακαδημίας Αθηνών ενώ έχει διατελέσει και διευθυντής του Κέντρου Ερευνας της Ιστορίας του Δικαίου της Ακαδημίας Αθηνών. Το 2005 εξελέγη μέλος της Ακαδημίας Αθηνών. Επίσης έχει εργαστεί στο Λαογραφικό αρχείο του Κέντρυ Λαογραφίας ως επιστημονικός συνεργάτης την περίοδο 1945-1948.

Σήμερα είναι ομότιμος καθηγητής ιστορίας δικαίου του πανεπιστημίου Θράκης.
Nirvana

Οι Nirvana ήταν αμερικανικό ροκ συγκρότημα που διαμορφώθηκε το 1987 από τον τραγουδιστή/κιθαρίστα Κερτ Κομπέιν, τον μπασίστα Κριστ Νοβοσέλιτς και τον ντράμερ Ντέιβ Γκρολ, ο οποίος πήρε μέρος στο γκρουπ το 1990. Θεωρούνται ένα από τα μεγαλύτερα ροκ συγκροτήματα που επηρέασαν και συνεχίζουν να επηρεάζουν πολλές γενιές.

Το συγκρότημα καθιερώθηκε ως τμήμα της μουσικής σκηνής του Σιάτλ, που κυκλοφόρησε το πρώτο του άλμπουμ Bleach το 1989. Το 1991 βρήκε τεράστια επιτυχία με το «"Smells like teen spirit"», το βασικό single από τον δίσκο Nevermind. Στη συνέχεια, οι Nirvana εισήχθησαν στην επικρατούσα τάση, απομακρύνοντας τα κυρίαρχα είδη της δεκαετίας του 1980 και αναδεικνύοντας το είδος της εναλλακτικής ροκ (alternative rock) μουσικής, grunge. Ο frontman των Nirvana, ο Kurt Cobain βρέθηκε αναφερόμενος στα μέσα ενημέρωσης
ως «εκπρόσωπος μιας γενιάς», της αποκαλούμενης Generation Χ και το γνωστότερο τραγούδι τους «"Smells like teen spirit"» από τον δίσκο Nevermind χαρακτηρίστηκε «ύμνος» μιας ολόκληρης γενιάς. 

Το συγκρότημα διαλύθηκε με τον θάνατο του Kurt Cobain τον Απρίλιο του 1994, αλλά η επιρροή και η δημοτικότητα της μουσικής του συνεχίστηκαν και στα χρόνια που ακολούθησαν. Από το ντεμπούτο τους, το γκρουπ έχει πουλήσει πάνω από 25 εκατομμύρια άλμπουμ στις ΗΠΑ και πάνω από 80 εκατομμύρια παγκοσμίως.Το μουσικό είδος του συγκροτήματος ήταν κυρίως Γκραντζ,με αρκετές επιρροές από την ποπ, την Hardcore punk, την Indie rock και την Metal. Την εποχή του Bleach, ο Κερτ είχε δηλώσει πως οι Nirvana ήταν Indie rock συγκρότημα με επιρροές από ποπ. Αρκετοί καλλιτέχνες επηρέασαν τον Κερτ, με μερικούς από αυτούς να είναι οι Sex Pistols, οι R.E.M.,οι Pixies και οι Βeatles.
1809 Προμηθεύς

Ο 1809 Προμηθεύς (Prometheus), είναι ένας αστεροειδής της Κύριας Ζώνης και δεν πρέπει να συγχέεται με τον λιγότερο γνωστό και ομώνυμο δορυφόρο του πλανήτη Κρόνου.

Ο Προμηθεύς έχει απόλυτο μέγεθος (όπως ορίζεται για το Ηλιακό Σύστημα) 11,661. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του Τιτάνα Προμηθέα από την ελληνική μυθολογία.
Γεώργιος Ρεμούνδος

Ο Γεώργιος Ρεμούνδος (1878 - 1928) ήταν Έλληνας μαθηματικός και μέλος της Ακαδημίας Αθηνών.
Βαγγέλης Ηλιόπουλος

Ο Βαγγέλης Ηλιόπουλος είναι συγγραφέας λογοτεχνίας. Γράφει βιβλία κυρίως για παιδιά και εφήβους. 

Γεννήθηκε στην Αθήνα το 1964. Έχει κάνει θεολογικές και παιδαγωγικές σπουδές στο Πανεπιστήμιο Αθηνών. Από το 1984 έως σήμερα εργάζεται ως δάσκαλος στη Σχολή Ι.Μ.Παναγιωτόπουλου. Με την παιδική και εφηβική λογοτεχνία άρχισε να ασχολείται ενεργά από το 1995. Με το πρώτο του κιόλας βιβλίο κατάφερε να αποσπάσει έπαινο από το ελληνικό τμήμα της ΙΒΒΥ. Από τότε έχει γράψει πλήθος βιβλίων, ενώ έχει κάνει και πολλές μεταφράσεις. Έργα του έχουν βραβευτεί και ορισμένα έχουν διασκευαστεί για θέατρο, κουκλοθέατρο, κινηματογράφο.

Έργα του με τον Τριγωνοψαρούλη έχουν μεταφραστεί και κυκλοφορούν στην Κίνα και στην Κορέα. Ο Βιβλιοπόντικας και ο Θέμος στην Γερμανία, στην Κορέα, στη Μαλαισία και στην Τουρκία. Τέλος, από το 2008 έως το 2015 ήταν πρόεδρος του Κύκλου Ελληνικού Παιδικού Βιβλίου (ΙΒΒΥ). Ήταν υποψήφιος για τα διεθνή βραβεία Astrid Lindgren Memorial Award και Hans Christian Andersen Award. Το ελληνικό Τμήμα ΙΒΒΥ τον ανακήρυξε Πρεσβευτή Ελληνικού Παιδικού Βιβλίου 2018.
Ελευθέριος Καστρήσιος

Ο Ελευθέριος Καστρήσιος, ή Παπαλευθέρης Καστρήσιος (1843-1931) ήταν αρχιμανδρίτης, στρατιωτικός και διδάσκαλος. Γεννήθηκε στην Απείρανθο Νάξου το 1843 και από πολύ νωρίς περιεβλήθηκε το ιερατικό σχήμα. Αρχικά αφιερώθηκε στην εκπαίδευση των νέων της Νάξου ιδρύοντας πολλά σχολεία σε διάφορα χωριά. Με το ξέσπασμα του Ελληνοτουρκικού πολέμου του 1897 κατατάχθηκε εθελοντής. Στη διάρκεια του πολέμου προάχθηκε σρ αρχιμανδρίτης και διακριθείς παρασημοφορήθηκε από τον Βασιλέα Γεώργιο τον Α΄. Με το πέρας του πολέμου παρέμεινε αρχιμανδρίτης του στρατού.

Αργότερα, με το ξέσπασμα του Α΄ Βαλκανικού πολέμου, ο Παπαλευθέρης βρέθηκε στη πρώτη γραμμή με τις μαχόμενες ελληνικές στρατιωτικές μονάδες. Τον Φεβρουάριο του 1913 συνελήφθη αιχμάλωτος από τον Μπεκήρ Αγά και μεταφέρθηκε στα Ιωάννινα. Με την είσοδο όμως του ελληνικού στρατού υπό τον τότε αρχιστράτηγο διάδοχο Κωνσταντίνο με την παράδοση της πόλης απελευθερώθηκε.

Ο Ελευθέριος Καστρήσιος τιμήθηκε με πολλά παράσημα και μετάλλια μεταξύ των οποίων και με τον αργυρό σταυρό του Φοίνικα. Πέθανε στη Νάξο σε ηλικία 88 ετών.
Σπυρίδων Δοντάς

Ο Σπυρίδων Δοντάς (1878–1958) ήταν Έλληνας πανεπιστημιακός, ιατρός και μέλος της Ακαδημίας Αθηνών.
Γιόλου

Η Γιόλου είναι κοινότητα της επαρχίας Πάφου στην Κύπρο.
15760 Αλβιόν

Ο 15760 Αλβιόν (προσωρινή ονομασία 1992 QB1) είναι το πρώτο μεταποσειδώνιο αντικείμενο που ανακαλύφθηκε στις 30 Αυγούστου του 1992, μετά τον Πλούτωνα και το δορυφόρο του, Χάροντα. Ανακαλύφθηκε το 1992 από τους Ντέιβιντ Τζιούιτ και Τζέιν Λούου του Παρατηρητηρίου Μάουνα Κέα της Χαβάης. Είναι ένα «κρύο» κλασικό αντικείμενο της ζώνης του Κάιπερ και από τον προσωρινό προσδιορισμό του προέρχεται η ονομασία των κλασικών αντικειμένων της ζώνης του Κάιπερ (cubewano, QB1). Αποκωδικοποιώντας τον προσωρινό χαρακτηρισμό του, το «QB1» αποκαλύπτει ότι ήταν το 27ο αντικείμενο που βρέθηκε το δεύτερο δεκαπενθήμερο του Αυγούστου εκείνου του έτους. Έως τον Ιανουάριο του 2018, πάνω από 2.400 αντικείμενα βρέθηκαν πέρα από τον Ποσειδώνα, πολλά από τα οποία είναι κλασικά αντικείμενα της ζώνης του Κάιπερ. Προτάθηκε να ονομαστεί «Σμάιλι», αλλά υπήρχε ήδη αστεροειδής με αυτό το όνομα, 1613 Σμάιλι, προς τιμή του Αμερικανού αστρονόμου Τσαρλς Χιου Σμάιλι (Charles Hugh Smiley). Έλαβε τον αριθμό 15760 και παρέμεινε ανώνυμος μέχρι τον Ιανουάριο του 2018 (συνήθως αναφέρεται απλώς ως «QB1», παρόλο που αυτό ήταν τεχνικά ασαφές χωρίς το έτος της ανακάλυψης). Ονομάστηκε Αλβιόν προς τιμή του Αλβιόν από τη μυθολογία του Ουίλιαμ Μπλέικ. Έχει διάμετρο περίπου 160 χιλιόμετρα.
Ζάκσπιντ

Ο Έριχ Τσακόφσκι (δεξιά), φωτογραφημένος το [[1983]] στο [[ράλλυ]] πίστας GP της [[Μεγάλη Βρετανία|Μεγάλης Βρετανίας]].
Η Ζάκσπιντ (Zakspeed) είναι γερμανική εταιρεία που δραστηριοποιείται στο μηχανοκίνητο αθλητισμό, συμμετέχοντας με δικές της ομάδες σε διάφορα πρωταθλήματα. Ιδρύθηκε με την υποστήριξη της Φορντ το 1968 από τον Έριχ Τσακόφσκι, ενώ σήμερα ιδιοκτήτης της είναι ο γιος του Πέτερ. Εδρεύει στο Νιντερτσίσεν, μια κωμόπολη της Ρηνανίας-Παλατινάτου.
Γιώργος Χατζηπαύλου

Ο Γιώργος Χατζηπαύλου είναι (Λιβαδειά, 3 Αυγούστου 1977) είναι Έλληνας κωμικός stand-up και ηθοποιός.
Γιαν Κοχανόφσκι

Ο Γιαν Κοχανόφσκι (πολωνικά: "Jan Kochanowski", 1530 - 22 Αυγούστου 1584) ήταν Πολωνός ποιητής και θεατρικός συγγραφέας. Είναι ο θεμελιωτής της εθνικής πολωνικής λογοτεχνίας και θεωρείται από πολλούς ο σπουδαιότερος σλαβόφωνος ποιητής της Αναγέννησης.
Φαίδων Κουκουλές

Ο Φαίδων Κουκουλές (1881 – 15 Ιανουαρίου 1956) ήταν Έλληνας βυζαντινολόγος και μέλος της Ακαδημίας Αθηνών.
Οίον Δεκελεικόν

Το Οίον Δεκελεικόν (), (ο δήμος: Οίου Δεκελεικού), ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας).
Νικόλαος Εξαρχόπουλος

Ο Νικόλαος Εξαρχόπουλος (1874 - 1η Μαρτίου 1960) ήταν Έλληνας παιδαγωγός και μέλος της Ακαδημίας Αθηνών.

Γεννήθηκε στη Νάξο και σπούδασε στη Φιλοσοφική σχολή του πανεπιστημίου Αθηνών, του οποίου έγινε και διδάκτορας. Συμπλήρωσε τις σπουδές του στη Γερμανία και την Ελβετία με υποτροφία του ελληνικού κράτους. Επιστρέφοντας το 1904 στην Αθήνα διδάσκει ως καθηγητής στο διδασκαλείο δημοτικής εκπαίδευσης Αθηνών ενώ την περίοδο 1905-1907 διατελεί διευθυντής του διδασκαλείου Πελοποννήσου. Στη συνέχεια γίνεται επιθεωρητής των γυμνασίων και των ελληνικών σχολείων Πελοποννήσου και τρία χρόνια αργότερα διευθυντής του Διδασκαλείου Μέσης Εκπαίδευσης. Το 1906 αναγορεύθηκε υφηγητής φιλοσοφίας και παιδαγωγικής και το 1912 διορίστηκε καθηγητής της ίδιας έδρας στο πανεπιστήμιο Αθηνών, θέση στην οποία παρέμεινε μέχρι το 1948. Την περίοδο 1918-1920 απομακρύνθηκε από τη θέση του για πολιτικούς λόγους.

Το 1929 εξελέγη μέλος της Ακαδημίας Αθηνών, της οποίας εξελέγη πρόεδρος το 1949. Επίσης ήταν γραμματέας του υπουργείου παιδείας το 1922 και αντιπρόεδρος της Φιλεκπαιδευτικής Εταιρείας καθώς και πρύτανης του πανεπιστημίου Αθηνών το 1936. Σε αυτόν επίσης οφείλεται η ίδρυση του Πειραματικού Σχολείου Πανεπιστημίου Αθηνών (1929). 

Ως παιδαγωγός εναντιώθηκε στις απόψεις των δημοτικιστών και του Εκπαιδευτικού Ομίλου και επηρέασε σημαντικά την ελληνική εκπαίδευση εισάγοντας νέους θεσμούς. Εμφανής είναι η επίδραση που άσκησε η γερμανική παιδαγωγική στο έργο του. Είχε συγγράψει αρκετά βιβλία μεταξύ των οποίων τα: "Σωματολογία του παιδός" (1923), "Γενική διδακτική" (1946), "Ψυχολογία του παιδός" (1946) κ.α.

Απεβίωσε στην Αθήνα το 1960.
Ασπρομόντε

thumb|right|Η κορυφή Consolino του Ασπρομόντε
Το Ασπρομόντε (ιταλικά: Aspromonte) είναι ο ορεινός όγκος της επαρχίας του Ρέτζο-Καλάμπρια (Καλαβρία), στη Νότια Ιταλία. Το όνομα σημαίνει είτε "τραχιά βουνά", είτε άσπρο βουνό. Έχει θέα στο Στενό της Μεσσήνης, και βρίσκεται ανάμεσα στο Ιόνιο και στο Τυρρηνικό πέλαγος και από τον ποταμό Pietrace. Η ψηλότερη κορυφή είναι το Montalto (1.956 μ.). Τα πετρώματα αποτελούν ως επί το πλείστον γνεύσιους, και σχιστόλιθους μαρμαρυγία, τα οποία σχηματίζουν χαρακτηριστικά αλληλοεπικαλυπτόμενα στρώματα. Ο ορεινός όγκος είναι τμήμα του Εθνικού Πάρκου Aspromonte. 

Στη στενή παράκτια λωρίδα καλλιεργούνται καρποί εσπεριδοειδών, αμπέλια και ελιές, ενώ σε υψηλά υψόμετρα η βλάστηση αποτελείται κυρίως από δρύες και καρυδιές στο ύψος των 1.000 μ., και πάνω από αυτό πεύκα, έλατα και σικελική οξιά. Τα ελαιόδεντρα βρίσκονται σε αφθονία. Επίσης, μόνο στο Ασπρομόντε, φυτρώνει το σπάνιο περγαμόντο, το κίτρινο φρούτο που χρησιμοποιείται στην αρωματοποιία τον αρωματισμό του τσαγιού Earl Grey.

Σημεία ενδιαφέροντος είναι το χιονοδρομικό κέντρο Gambarie (1.311 μ.) και το Ιερό της Παναγίας της Polsi, στην κοινότητα του Αγίου Λουκά (San Luca). Μέρος του πληθυσμού έχει διατηρήσει τον ελληνικό πολιτισμό και τη γλώσσα του τα γραικάνικα (τη λεγόμενη Griko γλώσσα). 

Ο Τζουζέπε Γκαριμπάλντι πέρασε από εδώ με 3.000 εθελοντές στην πορεία του προς τη Ρώμη, αλλά η πορεία τους ανακόπηκε στη μάχη του Ασπρομόντε την 29η Αυγούστου 1862 (που αναφέρεται στην Ιταλία ως «η ημέρα του Ασπρομόντε») από τις δυνάμεις του στρατού του Βασιλείου της Ιταλίας, μετά από ρητές εντολές του Γκαριμπάλντι προς τους εθελοντές του «να μην ανοίξουν πυρ εναντίον των αδελφών τους». Ο ίδιος τραυματίστηκε και συνελήφθη.
Ακμπάρ ο Μέγας

Ο Αμπού'λ-Φαθ Τζαλάλ-ουντ-Ντιν Μουχάμαντ Ακμπάρ ("Акбар", 23 Νοεμβρίου 1542 - 13 Οκτωβρίου 1605), ή απλούστερα Ακμπάρ ο Μέγας, ήταν Μογγόλος αυτοκράτορας, γιος του αυτοκράτορα Χουμαγιούν και εγγονός του Ζαχιρουντίν Μουχάμαντ Μπαμπούρ ιδρυτή της μογγολικής δυναστείας στην Ινδία και καταγόταν από τη δυναστεία των Τιμουριδών. Εκτός από το γεγονός ότι κατέκτησε σχεδόν όλη την Ινδία έμεινε στην ιστορία για την ανεξιθρησκία και την προστασία του πολιτισμού σε όλες σχεδόν τις εκφάνσεις του. Αναφέρεται στην ιστορία μεταξύ άλλων ως καλλιτέχνης, τεχνίτης πολεμιστής, οπλοποιός, σιδηρουργός, εκπαιδευτής άγριων ζώων, στρατηγός, εφευρέτης και θεολόγος.

Κατά την μογγολική περίοδο η Ινδία ανέπτυξε μια ισχυρή και σταθερή οικονομία, ενώ παράλληλα προστατευόταν και ενθαρρυνόταν ενεργά και η ενασχόληση με τις καλές τέχνες και τον πολιτισμό, με τον ίδιο τον Ακμπάρ να αποτελεί προστάτη τους. Είχε ιδιαίτερη αγάπη για την λογοτεχνία και στη βιβλιοθήκη του διέθετε πάνω από 24.000 τόμους γραμμένους στα Σανκσριτικά, Ινδουστανικά, Περσικά, Ελληνικά, Λατινικά, Αραβικά και Κασμίρι, και η βιβλιοθήκη του ήταν στελεχωμένη με λόγιους, μεταφραστές, καλλιγράφους, και βιβλιοδέτες. Πολλοί λόγιοι από όλοι τον κόσμο υπήρξαν επισκέπτες της αυλής του, την οποία επισκέφτηκαν προς ανακάλυψη της γνώσης. Τα μέγαρα του Ακμπάρ στο Δελχί, Άγκρα, και Φατιχπούρ Σίκρι έγιναν κέντρα των τεχνών, των γραμμάτων και της μάθησης. Ο ίδιος φαίνεται πως είχε απαγοητευτεί από το ορθόδοξο Ισλάμ και πιθανώς στοχεύοντας στη θρησκευτική ενότητα της αυτοκρατορίας του δημιούργησε μια νέα σύνθετη θρησκεία, την Ντιν ι Ιλάχι (θρησκεία του θεού) η οποία αποτελούνταν από στοιχεία του Ισλάμ, Ινδουισμού, Ζωροαστρισμού, και Χριστιανισμού, και ήταν μια απλή μονοθεϊστική λατρεία, η οποία ήταν αρκετά ανεκτική προς τις άλλες και είχε τον Ακμπάρ ως τον κύριο προφήτη της, κάτι που προκάλεσε το μένος των Μουσουλμανικών θρησκευτικών αρχών εναντίον του Άκμπαρ.
WNBA

Το Women's National Basketball Association (WNBA) είναι η διοργανώτρια αρχή του ομώνυμου επαγγελματικού πρωταθλήματος καλαθοσφαίρισης γυναικών στις ΗΠΑ. Απαρτίζεται σήμερα από 13 συνολικά ομάδες. Συστάθηκε στις 24 Απριλίου 1996 ως η αντίστοιχη γυναικεία οργάνωση του NBA. Η κανονική περίοδος διεξάγεται από το Μάιο ως τον Αύγουστο και τα πλέι οφ από τέλη Αυγούστου ως και Σεπτέμβριο.

Τον Μάρτιο του 2014, η WNBA και οι παίκτριες υπέγραψαν μια νέα συμφωνία οκταετούς διάρκειας, με βάση την οποία ο αριθμός των παικτριών ανά ομάδα αυξήθηκε στις 12.
Μανουέλ Σολίς

Ο Μανουέλ Σολίς Πάλμα (Manuel Solís Palma) ήταν πολιτικός του Παναμά. Υπηρέτησε ως υπηρεσιακός πρόεδρος από το 1988 ως το 1989. Ανήκε στο Δημοκρατικό Επαναστατικό Κόμμα (PRD).
Ροβέρτος Β΄ της Φλάνδρας

Ο Ροβέρτος Β΄ της Φλάνδρας ή Ροβέρτος της Ιερουσαλήμ ("Robrecht II van Jeruzalem", 1065 - 5 Οκτωβρίου 1111), λόγω της δυναμικής του συμμετοχής στην Α΄ Σταυροφορία (1095), ήταν κόμης της Φλάνδρας (1093 - 1111). Ο Ροβέρτος Β΄ ήταν μεγαλύτερος γιος και διάδοχος του Ροβέρτου Α΄ της Φλάνδρας και της Γερτρούδης της Σαξονίας. Ο πατέρας του ελπίζοντας ότι η δυναστεία του θα κυριαρχήσει στη Φλάνδρα άρχισε από μικρό να τον εξασκεί στα μυστικά της εξουσίας, ήταν αντιβασιλιάς στην Φλάνδρα την περίοδο που ο πατέρας του βρισκόταν σε προσκύνημα στους Αγίους Τόπους (1085 – 1091).
Φρανθίσκο Αγιάλα

Ο Φρανθίσκο Αγιάλα ("Francisco Ayala García-Duarte", 16 Μαρτίου 1906 – 3 Νοεμβρίου 2009) ήταν Ισπανός συγγραφέας και δάσκαλος.
Τζένσον Μπάτον

thumb|Ο Τζένσον Μπάτον ως οδηγός της Brawn GP το 2009.

Ο Τζένσον Μπάτον (πλήρες ονοματεπώνυμο Τζένσον Αλεξάντερ Λάιονς Μπάτον)(γεν. στο Φρομ του Σόμερσετ στις 19 Ιανουαρίου του 1980) είναι Βρετανός πρώην οδηγός της Φόρμουλα 1 απ' την Αγγλία. Κατέκτησε το παγκόσμιο πρωτάθλημα οδηγών του 2009 με την ομάδα της Brawn GP.
Ροζάλα της Λομβαρδίας

Η Ροζάλα της Λομβαρδίας ("Rozala d'Ivrea", 952 – 26 Ιανουαρίου 1003) ήταν κόμισσα της Φλάνδρας (968 - 987) και βασίλισσα των Φράγκων (988 - 996).
Εκκλησία της Μπογιάνα

Η Εκκλησία της Μπογιάνα (Βουλγαρικά Боянска църква, "Μπογιάνσκα Τσάρκβα") είναι μεσαιωνική Βουλγαρική Ορθόδοξη εκκλησία, που βρίσκεται στα περίχωρα της Σόφιας, πρωτεύουσας της Βουλγαρίας, στη συνοικία Μπογιάνα. Στους πρόποδες του όρους Βίτοσα, είναι ένα από τα πιο σημαντικά μνημεία της μεσαιωνικής βουλγαρικής τέχνης και συμπεριλαμβάνεται στον κατάλογο των Μνημείων Παγκόσμιας Κληρονομιάς της UNESCO από το 1979. 

Η ανατολική πτέρυγα της διώροφης εκκλησία κατασκευάστηκε αρχικά στα τέλη του 10ου ή στις αρχές του 11ου αιώνα, στη συνέχεια προστέθηκε η κεντρική πτέρυγα το 13ο αιώνα επί της Δεύτερης Βουλγαρικής Αυτοκρατορίας, ενώ το κτίριο ολοκληρώθηκε με μια περαιτέρω επέκταση προς τα δυτικά στα μέσα του 19ου αιώνα. Στους τοίχους του ναού απεικονίζεται ένα σύνολο 89 σκηνών με 240 ανθρώπινες μορφές.
Καστροβιλάρι

850px|μικρογραφία|κέντρο|Η οροσειρά του Πολίνο όπως φαίνεται από το Δημοτικό Στάδιο της πόλης


Η, ή το, Καστροβιλάρι, ή Καστροβιλλάρι, είναι ορεινή πόλη της νότιας Ιταλίας, που βρίσκεται στη περιοχή της Καλαβρίας, και συγκεκριμένα στην Επαρχία της Κοζέντσα.
Η πόλη είναι κτισμένη ανάμεσα σε δύο αντικριστές πλαγιές βουνών σε υψόμετρο 360 μ. σε οροπέδιο ιδιαίτερης φυσικής ομορφιάς που περιλαμβάνεται σ΄ ένα από τα σπουδαιότερα φυσικά πάρκα της Ευρώπης.
Ιωάννης Φλέσσας

Ο Ιωάννης Φλέσσας ή Φλεσσόπουλος του Νικήτα ήταν αγωνιστής του 1821.
Νίσαια

Η Νίσαια ήταν αρχαία πόλη των Μεγαρέων, χτισμένη στις ακτές του Σαρωνικού, κοντά στο σημερινό χωριό Πάχη. Αποτελούσε το επίνειο της πόλης των Μεγάρων στον Σαρωνικό και συνδεόταν με αυτή, με μακρά τείχη, χτισμένα στα πρότυπα των μακρών τειχών που είχαν χτίσει οι Αθηναίοι για να συνδέσουν την Αθήνα με το επίνειό της, τον Πειραιά. Σύμφωνα με την παράδοση ιδρύθηκε από τον Νίσο γιο του Πάμφυλου από τον οποίο πήρε το όνομά της.
Μέγαρα Υβλαία

Τα Μέγαρα Υβλαία είναι αρχαία Ελληνική αποικία στην Σικελία, βρίσκεται στην Επαρχία των Συρακουσών περίπου 20 χιλιόμετρα βορειοδυτικά από τις Συρακούσες, πολύ κοντά στην σημερινή πόλη Αουγκούστα. Υπάρχουν τρείς τουλάχιστον τοποθεσίες στην Σικελία με το όνομα "Υβλαία" σύμφωνα με τις πηγές και είναι δύσκολο να διακριθούν μεταξύ τους.